ddrg/super_eurlex huggingface dataset:
ET Euroopa Liidu Teataja C 311/7

Euroopa Kohtu (suurkoda) 6. septembri 2011. aasta otsus (Østre Landsreti (Taani) eelotsusetaotlus) — Lady & Kid A/S, Direct Nyt ApS, A/S Harald Nyborg Isenkram- og Sportsforretning, KID-Holding A/S versus Skatteministeriet

(Kohtuasi C-398/09) (1)

(Alusetult tasutud maksu tagastamata jätmine - Alusetu rikastumine, mille põhjustab selle maksu kehtestamise ja teiste maksude kaotamise vaheline seos)

2011/C 311/08

Kohtumenetluse keel: taani

Eelotsusetaotluse esitanud kohus

Østre Landsret

Põhikohtuasja pooled

Kaebajad: Lady & Kid A/S, Direct Nyt ApS, A/S Harald Nyborg Isenkram- og Sportsforretning, KID-Holding A/S

Vastustaja: Skatteministeriet

Ese

Eelotsusetaotlus — Østre Landsret — Euroopa Kohtu otsuse kohtuasjas C-192/95: Comateb jt ning ühenduse õiguse põhimõtete tõlgendamine alusetult saadu tagastamise valdkonnas — Keeldumine niisuguse siseriikliku maksu tagastamisest, mis on ühenduse õiguse vastaseks tunnistatud, alusetu rikastumise põhjusel, mis tuleneb sellest, et õigusvastase maksu ja teise, muul alusel sissenõutava maksu kaotamise vahel on otsene seos — Tagastamata jätmine, mille tagajärjel satuvad tooteid importivad ettevõtjad võrreldes sarnaseid omamaiseid tooteid ostvate ettevõtjatega ebasoodsamasse olukorda, kuna nad maksavad võrreldes viimati nimetatutega proportsionaalselt rohkem õigusvastast maksu.

Resolutsioon

Liidu õigusnorme alusetult makstud summade tagastamise valdkonnas tuleb tõlgendada nii, et alusetult makstud summade tagastamine võib kaasa tuua alusetu rikastumise üksnes siis, kui maksukohustuslase poolt õigusvastaselt maksudena tasutud summad, mis on liikmesriigis sisse nõutud liidu õigust rikkudes, on vahetult edasi kandunud ostjale. Järelikult on liidu õigusega vastuolus see, kui liikmesriik keeldub õigusvastase maksu tagastamisest põhjusel, et maksukohustuslase poolt õigusvastaselt tasutud summad tasaarvestati teiste samaväärsete maksude kaotamisega, kuna sellist tasaarvestust ei saa liidu õiguse seisukohalt käsitleda kui selle maksuga seotud alusetut rikastumist.

(1) ELT C 312, 19.12.2009.
1.

Nõukogu 15. märtsi 2001. aasta raamotsuse 2001/220/JSK ohvrite seisundi kohta kriminaalmenetluses artikleid 2, 3 ja 8 tuleb tõlgendada nii, et nendega ei ole vastuolus see, kui liikmesriigi karistusõiguses ette nähtud lisakaristusena määratavat kohustuslikku minimaalse kestusega lähenemiskeeldu kohaldatakse perevägivalla toimepanijate suhtes isegi siis, kui nende ohvrid on sellise karistuse vastu.
3.

EÜ artiklit 49 tuleb tõlgendada selliselt, et: a) liikmesriik, kes soovib saavutada iseäranis kõrge tarbijate kaitsetaseme hasartmängude valdkonnas, võib põhjendatult olla seisukohal, et üksnes monopoli kehtestamine üheainsa organisatsiooni kasuks, mis on avaliku võimu otsese järelevalve all, võimaldab tal selle sektoriga seotud kuritegevust kontrolli all hoida ja piisavalt tõhusalt saavutada hasartmängudega seotud liigsele kulutamisele õhutamise ennetamise ning mängusõltuvuse vastu võitlemise eesmärk; b) selleks et olla vastavuses eesmärgiga võidelda kuritegevuse vastu ning vähendada mängimisvõimalusi, peavad siseriiklikud õigusnormid, millega kehtestatakse hasartmängu valdkonnas monopol, mis võimaldab monopoli omanikul teostada ekspansioonipoliitikat: — rajanema tõdemusel, et mängudega seotud kriminaalsed ja pettuslikud tegevused ning mängusõltuvus kujutavad endast asjaomase liikmesriigi territooriumil probleemi, mille lahenduseks oleks lubatud ja reguleeritud mängutegevuse laienemine, ning — lubama teha üksnes mõõdukat reklaami, mis on rangelt piiratud sellega, mis on vajalik, et suunata tarbijad selle kaudu lubatud hasartmängude võrgustikesse; c) asjaomases valdkonnas vastu võetud õigusnormide vajalikkuse ja proportsionaalsuse hindamist ei saa mõjutada pelk asjaolu, et ühe liikmesriigi valitud kaitsesüsteem erineb teises liikmesriigis rakendatud süsteemist, vaid nende normide hindamisel tuleb silmas pidada huvitatud liikmesriigi pädevate asutuste seatud eesmärke ning tagada soovitav kaitsetase.
ET Euroopa Liidu Teataja C 319/4

Euroopa Kohtu (suurkoda) 13. septembri 2011. aasta otsus (Bundesarbeitsgericht’i (Saksamaa) eelotsusetaotlus) — Reinhard Prigge, Michael Fromm, Volker Lambach versus Deutsche Lufthansa AG

(Kohtuasi C-447/09) (1)

(Direktiiv 2000/78/EÜ - Artikli 2 lõige 5, artikli 4 lõige 1 ja artikli 6 lõige 1 - Vanuse alusel diskrimineerimise keeld - Liinipiloodid - Kollektiivleping - Klausel, mis näeb ette töölepingute automaatse lõppemise 60 aasta vanuses)

2011/C 319/05

Kohtumenetluse keel: saksa

Eelotsusetaotluse esitanud kohus

Bundesarbeitsgericht

Põhikohtuasja pooled

Hagejad: Reinhard Prigge, Michael Fromm, Volker Lambach

Kostja: Deutsche Lufthansa AG

Ese

Eelotsusetaotlus — Bundesarbeitsgericht — Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (EÜT L 303, lk 16; ELT eriväljaanne 05/04, lk 79) artikli 2 lõike 5, artikli 4 lõike 1 ja artikli 6 lõike 1 tõlgendamine — Vanuse alusel diskrimineerimise keeld — Kollektiivlepingu, mille kohaselt lõppeb lennuohutusega seotud põhjustel piloodi tööleping automaatselt selle kuu möödumisel, mil tal täitub 60. eluaasta, kooskõla nende sätetega

Resolutsioon

Nõukogu 27. novembri 2000. aasta direktiivi 2000/78/EÜ (millega kehtestatakse üldine raamistik võrdseks kohtlemiseks töö saamisel ja kutsealale pääsemisel) artikli 2 lõiget 5 tuleb tõlgendada nii, et liikmesriigid võivad anda volitusnormidega tööturu osapooltele loa võtta meetmeid nimetatud artikli 2 lõike 5 tähenduses selles sättes nimetatud valdkondades, mis on hõlmatud kollektiivlepinguga, tingimusel et need volitusnormid on piisavalt täpsed, tagamaks, et nimetatud meetmed vastavad eelmainitud artikli 2 lõikes 5 sätestatud nõuetele. Niisugune meede nagu põhikohtuasjas käsitletav, mis määrab 60. eluaastale vanusepiiri, alates millest ei saa piloodid enam oma kutsetööd teha, samal ajal kui siseriiklikud ja rahvusvahelise õiguse normid sätestavad selleks vanuseks 65 aastat, ei ole vajalik avaliku julgeoleku ja tervise kaitseks sama artikli 2 lõike 5 tähenduses.

Direktiivi 2000/78 artikli 4 lõiget 1 tuleb tõlgendada nii, et sellega on vastuolus, kui niisugune kollektiivlepingu klausel nagu põhikohtuasjas käsitletav näeb ette vanusepiiri 60 eluaastat, alates millest ei peeta piloote enam füüsiliselt võimeliseks oma kutsetööd tegema, samal ajal kui siseriiklikud ja rahvusvahelise õiguse normid määravad selleks vanusepiiriks 65 eluaastat.

Direktiivi 2000/78 artikli 6 lõike 1 esimest lõiku tuleb tõlgendada nii, et lennuohutus ei kujuta endast õigustatud eesmärki selle sätte tähenduses.

(1) ELT C 24, 30.1.2010.
ET Euroopa Liidu Teataja C 49/2

Euroopa Kohtu (suurkoda) 21. detsembri 2011. aasta otsus — Prantsuse Vabariik versus People's Mojahedin Organization of Iran, Euroopa Liidu Nõukogu, Euroopa Komisjon

(Kohtuasi C-27/09 P) (1)

(Apellatsioonkaebus - Ühine välis- ja julgeolekupoliitika - Teatavate isikute ja üksuste vastu suunatud piiravad meetmed terrorismivastaseks võitluseks - Ühine seisukoht 2001/931/ÜVJP - Määrus (EÜ) nr 2580/2001 - Sellise rühmituse rahaliste vahendite külmutamine, mis on kantud Euroopa Liidu Nõukogu koostatud, üle vaadatud ja muudetud loetellu - Kaitseõigused)

2012/C 49/02

Kohtumenetluse keel: inglise

Pooled

Apellant: Prantsuse Vabariik (esindajad: E. Belliard, G. de Bergues ja A. Adam)

Teised menetlusosalised: People's Mojahedin Organization of Iran (esindajad: advokaat J.-P. Spitzer, D. Vaughan, QC ja barrister M.-E. Demetriou), Euroopa Liidu Nõukogu, Euroopa Komisjon (esindajad: S. Boelaert ja P. Aalto)

Ese

Apellatsioonkaebus Esimese Astme Kohtu (seitsmes koda) 4. detsembri 2008. aasta otsuse peale kohtuasjas T-284/08: People's Mojahedin Organization of Iran vs. Euroopa Liidu Nõukogu, millega Esimese Astme Kohus tühistas People's Mojahedin Organization of Irani puudutavas osas nõukogu 15. juuli 2008. aasta otsuse 2008/583/EÜ, millega rakendatakse määruse (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks artikli 2 lõiget 3 ning tunnistatakse kehtetuks otsus 2007/868/EÜ (ELT L 188, lk 21)

Resolutsioon

1. Jätta apellatsioonkaebus rahuldamata.

2. Mõista kohtukulud välja Prantsuse Vabariigilt.

(1) ELT C 82, 4.4.2009.
2.

Kuna Hispaania Kuningriik andis alates aastast 2000, mil ala Alto Sil tunnistati erikaitsealaks nõukogu 2. aprilli 1979. aasta direktiivi 79/409/EMÜ (loodusliku linnustiku kaitse kohta, muudetud komisjoni 29. juuli 1997. aasta direktiiviga 97/49/EMÜ) alusel, — loa pealmaakaevandustele Nueva Julia ja Ladrones, kuid ei seadnud lubade saamist sõltuvusse nende projektide võimaliku mõju asjakohasest hindamisest, ja igal juhul seetõttu, et täidetud ei olnud tingimused, mis lubavad projekti ellu viia vaatamata ohule, mida projekt põhjustab metsistele (Tetrao urogallus) — see liik kujutab endast ühte ala Alto Sil erikaitsealaks klassifitseerimist õigustanud loodusvaradest — ja milleks on alternatiivsete lahenduste puudumine, üldiste huvide seisukohast eriti mõjuvad põhjused ja Euroopa Komisjoni teavitamine Natura 2000 võrgustiku üldise sidususe kaitse tagamiseks vajalikest asendusmeetmetest, ja — ei võtnud vajalikke meetmeid, et vältida elupaikade, sealhulgas liikide elupaikade halvenemist ning metsise — selle liigi elunemise tõttu alal Alto Sil määrati see ala erikaitsealaks — olulist häirimist, mida põhjustasid kaevandused Feixolín, Salguero-Prégame-Valdesegadas, Fonfría, Ampliación de Feixolín ja Nueva Julia, siis on Hispaania Kuningriik rikkunud seoses erikaitsealaga Alto Sil oma kohustusi, mis tulenevad nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta artikli 6 lõigetest 2, 3 ja 4 koostoimes artikliga 7.
C 25/2

ET

Euroopa Kohtu (Suurkoda) 15. novembri 2011. aasta otsus — Euroopa Komisjon versus Gibraltari valitsus, Suurbritannia ja Põhja-Iiri Ühendkuningriik, Hispaania Kuningriik (C-106/09), Hispaania Kuningriik versus Euroopa Komisjon, Gibraltari valitsus, Suurbritannia ja Põhja-Iiri Ühendkuningriik

(Liidetud kohtuasjad C-106/09 P ja C-107/09 P) (1)

(Apellatsioonkaebus - Riigiabi - Varaline selektiivsus - Maksusüsteem - Gibraltar - Offshore-äriühingud)

(2012/C 25/02)

Kohtumenetluse keel: inglise

Pooled

C-106/09 P

Apellant: Euroopa Komisjon (esindajad: R. Lyal, V. Di Bucci ja N. Khan)

Teised menetlusosalised: Gibraltari valitsus (esindajad: solicitor J. Temple Lang, barrister M. Llamas, advokat A. Petersen), Suurbritannia ja Põhja-Iiri Ühendkuningriik (esindajad: I. Rao, QC D. Anderson barrister M. Gray), Hispaania Kuningriik (esindajad: N. Díaz Abad ja J.M. Rodríguez Cárcamo)

Gibraltari valitsuse ja Suurbritannia ja Põhja-Iiri Ühendkuningriigi toetuseks menetlusse astuja: Iirimaa (edindajad: D. O'Hagan, ja barrister B. Doherty)

(C-107/09)

Apellant: Hispaania Kuningriik (esindajad: N. Díaz Abad ja J.M. Rodríguez Cárcamo)

Teised menetlusosalised: Euroopa Komisjon (esindajad: R. Lyal, V. Di Bucci ja N. Khan), Gibraltari valitsus (esindajad: solicitor J. Temple Lang, barrister M. Llamas, advokat A. Petersen), Suurbritannia ja Põhja-Iiri Ühendkuningriik (esindajad: I. Rao, D. Anderson, QC ja barrister M. Gray)

Ese

Apellatsioonkaebus Esimese Astme Kohtu (kolmas koda laiendatud koosseisus) 18. detsembri 2008. aasta otsuse peale kohtuasjas Gibraltar vs. komisjon (liidetud kohtuasjad T-211/04 ja T-215/04), milles Esimese Astme Kohus tühistas komisjoni 30. märtsi 2004. aasta otsuse 205/261/EÜ toetuskava kohta, mida Ühendkuningriik kavatseb rakendada Gibraltari valitsuse läbiviidava ettevõtte tulumaksu reformi suhtes (riigiabi nr C 66/2002 ex (N 534/2002) — Ühendkuningriik)

Resolutsioon

1. Tühistada Euroopa Ühenduste Esimese Astme Kohtu 18. detsembri 2008. aasta otsus liidetud kohtuasjades T-211/04 ja T-215/04: Gibraltari valitsus ja Ühendkuningriik vs. komisjon.

2. Jätta Gibraltari valitsuse ning Suurbritannia ja Põhja-Iiri Ühendkuningriigi hagid rahuldamata.

3. Jätta Gibraltari valitsuse ning Suurbritannia ja Põhja-Iiri Ühendkuningriigi kohtukulud nende endi kanda ja mõista neilt välja Euroopa Komisjoni ja Hispaania Kuningriigi kohtukulud käesolevas apellatsioonimenetluses ja Euroopa Komisjoni kohtukulud esimeses kohtuastmes.

4. Hispaania Kuningriik ja Iirimaa kui menetlusse astujad Euroopa Ühenduste Esimese Astme Kohtu menetluses ja Euroopa Liidu Kohtu menetluses kannavad kumbki ise oma kohtukulud.

(1) ELT C 141, 20.6.2009.
C 25/4

ET

Euroopa Kohtu (viies koda) 24. novembri 2011. aasta otsus — Itaalia Vabariik versus Euroopa Komisjon

(Kohtuasi C-458/09 P) (1)

(Apellatsioonkaebus - Abi, mida Itaalia ametivõimud andsid börsil hiljuti noteeritud ettevõtjatele - Maksusoodustusi kehtestavad õigusnormid)

(2012/C 25/06)

Kohtumenetluse keel: itaalia

Pooled

Apellant: Itaalia Vabariik (esindajad: G. Palmieri ja avvocato dello Stato P. Gentili)

Teine menetlusosaline: Euroopa Komisjon (esindajad: V. Di Bucci, D. Grespan ja E. Righini)

Apellandi toetuseks menetlusse astuja: Soome Vabariik (esindajad: M. Pere ja H. Leppo)

Ese

Apellatsioonkaebus Esimese Astme Kohtu (kolmas koda) 4. septembri 2009. aasta otsuse peale kohtuasjas T-211/05: Itaalia vs. komisjon, millega Esimese Astme Kohus jättis rahuldamata nõude tühistada komisjoni 16. märtsi 2005. aasta otsus 2006/261/EÜ abikava C 8/2004 (ex NN 164/2003) kohta, mida Itaalia rakendas börsil hiljuti noteeritud äriühingute kasuks (ELT L 94, lk 42).

Resolutsioon

1. Jätta apellatsioonkaebus rahuldamata.

2. Mõista kohtukulud välja Itaalia Vabariigilt.

3. Jätta Soome Vabariigi kulud tema enda kanda.

(1) ELT C 24, 30.1.2010.
1.

Kuna Portugali Vabariik säilitas GALP Energia SGPS SA-s Portugali riigi ja teiste avalik-õiguslike asutuste eriõigused, mis on käesoleval juhul ette nähtud 5. aprilli 1990. aasta erastamise raamseaduses nr 11/90 (Lei no11/90, Lei Quadro das Privatizações), 7. juuli 1999. aasta dekreetseaduses nr 261-A/99, millega kinnitatakse GALP — Petróleos e Gás de Portugal SGPS SA aktsiakapitali erastamisprotsessi esimene etapp (Decreto Lei no261-A/99 aprova a 1.a fase do processo de privatização do capital da GALP — Petróleos e Gás de Portugal, SGPS, SA), ja nimetatud äriühingu põhikirjas ning mis anti seoses kõnealuse äriühingu aktsiakapitalis sellele riigile kuuluvate eelisaktsiatega (golden shares), on Portugali Vabariik rikkunud EÜ artiklist 56 tulenevaid kohustusi.
1.

Kuna Itaalia Vabariik ei võtnud kuupäevaks, mil möödus Euroopa Ühenduste Komisjoni poolt EÜ artikli 228 alusel 1. veebruaril 2008 väljastatud põhjendatud arvamuses määratud tähtaeg, kõiki vajalikke meetmeid, et täita 1. aprilli 2004. aasta otsus kohtuasjas C-99/02: komisjon vs. Itaalia, mis käsitleb abisaajatelt selle abi tagasinõudmist, mis vastavalt komisjoni 11. mai 1999. aasta otsusele 2000/128/EÜ abikavade kohta, mida Itaalia rakendas tööhõive toetamiseks, tunnistati ebaseaduslikuks ja ühisturuga kokkusobimatuks, on Itaalia Vabariik rikkunud sellest otsusest ja EÜ artikli 228 lõikest 1 tulenevaid kohustusi.
1.

Kuna Portugali Vabariik ei ole sätestanud võimalust hüvitada niisuguse teises liikmesriigis saadud ambulatoorse ravi kulusid, mis ei eelda suurema ja kulukama aparatuuri kasutamist ja mis on siseriiklikes õigusnormides ammendavalt loetletud, muudel kui nõukogu 14. juuni 1971. aasta määruses (EMÜ) nr 1408/71 (sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes) (muudetud ja kaasajastatud nõukogu 2. detsembri 1996. aasta määrusega (EÜ) nr 118/97, mida on muudetud Euroopa Parlamendi ja nõukogu 18. detsembri 2006. aasta määrusega (EÜ) nr 1992/2006) ette nähtud tingimustel või juhul, kui 13. augusti 1992. aasta dekreetseadus nr 177/92 (millega määratakse kindlaks välismaal tekkinud ravikulude hüvitamise tingimused) näeb nende hüvitamise ette, seades selle sõltuvusse eelneva loa saamisest, siis on Portugali Vabariik rikkunud EÜ artiklist 49 tulenevaid kohustusi.
1.

Nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades artikli 5 punkti 3 tuleb tõlgendada nii, et kui isikuõigusi on väidetavalt rikutud veebisaidil avaldatud teabesisuga, siis võib isik, kes leiab, et tema õigusi on rikutud, pöörduda kahju hüvitamise nõudega kogu kahju osas kas selle riigi kohtute poole, kus on teabesisu avaldaja asukoht, või selle riigi kohtute poole, kus on tema huvide kese. See isik võib kogukahju hüvitamise nõude asemel esitada ka nõude iga liikmesriigi kohtusse, mille territooriumil on või oli internetis avaldatud teabesisu kättesaadav. Neil kohtutel on pädevus hinnata vaid kahju, mis tekkis selle riigi territooriumil, mille kohtusse on pöördutud.
ET Euroopa Liidu Teataja C 295/2

Euroopa Kohtu (Suur koda) 19. juuli 2012. aasta otsus — Euroopa Liidu Nõukogu versus Zhejiang Xinan Chemical Industrial Group Co. Ltd, Euroopa Komisjon ja Distributeurs de l'AgroChimie Européenne (Audace)

(Kohtuasi C-337/09 P) (1)

(Apellatsioonkaebus - Kaubanduspoliitika - Dumping - Hiinast pärit glüfosfaadi import - Määrus (EÜ) nr 384/96 - Artikli 2 lõike 7 punktid b ja c - Turumajanduse tingimustes tegutseva ettevõtja staatus - Mõiste „riigi märkimisväärne sekkumine” artikli 2 lõike 7 punkti c esimese taande tähenduses - Riiki esindav aktsionär, kellel on de facto kontroll tootja aktsionäride üldkoosolekul - Sellise kontrolli samastamine „märkimisväärse sekkumisega” - Ekspordilepingute viseerimise mehhanismi hindamine - Kohtuliku kontrolli piirid - Esitatud tõendite hindamine)

2012/C 295/02

Kohtumenetluse keel: inglise

Pooled

Apellant: Euroopa Liidu Nõukogu (esindajad: J.-P. Hix ja Rechtsanwalt G. Berrisch)

Teised menetlusosalised: Zhejiang Xinan Chemical Industrial Group Co. Ltd (esindajad: advokaat D. Horovitz, hiljem advocaten F. Graafsma, J. Cornelis ja A. Woolich, dikigoros K. Adamantopoulos ja barrister M. D. Moulis), Euroopa Komisjon (esindajad: T. Scharf, N. Khan ja K. Talabér-Ritz), Association des utilisateurs et distributeurs de l’agrochimie européenne (Audace) (esindaja: J. Flynn, QC)

Ese

Apellatsioonkaebus Esimese Astme Kohtu (neljas koda) 17. juuni 2009. aasta otsuse peale kohtuasjas T-498/04: Zhejiang Xinan Chemical Industrial Group Co. Ltd vs. nõukogu, millega Esimese Astme Kohus tühistas nõukogu 24. septembri 2004. aasta määruse (EÜ) nr 1683/2004 lõpliku dumpinguvastase tollimaksu kehtestamise kohta Hiina Rahvavabariigist pärineva glüfosaadi impordi suhtes (ELT L 303, lk 1) artikli 1 Zhejiang Xinan Chemical Industrial Group Co. Ltd-d käsitlevas osas — Nõukogu 22. detsembri 1995. aasta määruse (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT 1996, L 56, lk 1; ELT eriväljaanne 11/10, lk 45), artikli 2 lõike 7 punkti c tõlgendamine — Turumajanduse tingimustes tegutseva ettevõtja seisund

Resolutsioon

1. Jätta apellatsioonkaebus rahuldamata.

2. Mõista kohtukulud, kaasa arvatud ajutiste meetmete kohaldamisega seotud kohtukulud välja Euroopa Liidu Nõukogult.

3. Jätta Euroopa Komisjoni kohtukulud tema enda kanda.

(1) ELT C 282, 21.11.2009.
1.

Kuna Hispaania Kuningriik võttis vastu ja jättis jõusse 28. novembri 2006. aasta seaduse 35/2006 füüsiliste isikute tulumaksu ja ettevõtte tulumaksu, mitteresidentide tulumaksu ja omandimaksu käsitlevate seaduste osalise muutmise kohta (Ley 35/2006 del Impuesto sobre la Renta de las Personas Físicas y de modificación parcial de las leyes de los Impuestos sobre Sociedades, sobre la Renta de no residentes y sobre el Patrimonio) artikli 14 lõike 3, mille kohaselt on maksukohustuslased, kes viivad oma elukoha üle teise liikmesriiki, kohustatud arvama kogu maksustamata tulu viimase maksustamisaasta maksubaasi, mil neid käsitati residendist maksukohustuslastena, siis on ta rikkunud kohustusi, mis tulenevad EÜ artiklitest 18, 39 ja 43.
ET Euroopa Liidu Teataja C 151/2

Euroopa Kohtu (teine koda) 29. märtsi 2012. aasta otsus — Euroopa Komisjon versus Eesti Vabariik, Tšehhi Vabariik, Leedu Vabariik, Slovaki Vabariik, Suurbritannia ja Põhja-Iiri Ühendkuningriik

(Kohtuasi C-505/09 P) (1)

(Apellatsioonkaebus - Keskkond - Direktiiv 2003/87/EÜ - Kasvuhoonegaaside saastekvootidega kauplemise süsteem - Eesti Vabariigi riiklik saastekvootide jaotuskava ajavahemiku 2008 – 2012 kohta - Komisjoni ja liikmesriikide vastav pädevus - Direktiivi 2003/87 artikli 9 lõiked 1 ja 3 ning artikli 11 lõige 2 - Võrdne kohtlemine - Hea halduse põhimõte)

2012/C 151/03

Kohtumenetluse keel: eesti

Pooled

Apellant: Euroopa Komisjon (esindajad: E. Kružíková, E. Randvere ja E. White)

Komisjoni toetuseks menetlusse astuja: Taani Kuningriik (esindaja: C. Vang)

Teised menetlusosalised: Eesti Vabariik (esindajad: L. Uibo ja M. Linntam), Tšehhi Vabariik, Läti Vabariik, Leedu Vabariik, Slovaki Vabariik, Suurbritannia ja Põhja-Iiri Ühendkuningriik

Eesti Vabariigi toetuseks menetlusse astujad: Tšehhi Vabariik (esindaja: M. Smolek) Läti Vabariik (esindajad: K. Drēviņa ja I. Kalniņš)

Ese

Apellatsioonkaebus Esimese Astme Kohtu (seitsmes koda) 23. septembri 2009. aasta otsuse peale kohtuasjas T-263/07: Eesti vs. komisjon, millega Esimese Astme Kohus tühistas komisjoni 4. mai 2007. aasta otsuse riikliku kasvuhoonegaaside jaotuskava kohta, mille Eesti Vabariik on ajavahemiku 2008–2012 kohta esitanud kooskõlas Euroopa Parlamendi ja nõukogu 13. oktoobri 2003. aasta direktiiviga 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, lk 32; ELT eriväljaanne 15/07, lk 631) — Õigusnormi rikkumine tühistamishagi vastuvõetavuse hindamisel — Direktiivi 2003/87/EÜ artikli 9 lõigete 1 ja 3 ja artikli 11 lõike 2 ning võrdse kohtlemise üldpõhimõtte väär tõlgendamine — Hea halduse põhimõtte kohaldamisala ja ulatuse väär tõlgendamine — Vaidlustatud otsuse sätete ebaõige kvalifitseerimine nii, et nad ei ole eraldatavad, mis viis mitte selle otsuse osalise, vaid tervikliku tühistamiseni

Resolutsioon

1. Jätta apellatsioonkaebus rahuldamata.

2. Mõista kohtukulud välja Euroopa Komisjonilt.

3. Tšehhi Vabariik, Taani Kuningriik ja Läti Vabariik kannavad ise oma kohtukulud.

(1) ELT C 63, 13.3.2010.